# Sonsoles de Icaza

María Sonsoles de Icaza y de León, Llanzol markesa (Avila, 1914eko abuztuaren 13a — Madril, Madrilgo Erkidegoa, 1996ko urtarrilaren 21a) avilar aristokrata izan zen, Cristobal Balenciaga diseinatzailearen musa.

## Biografia

María Sonsoles de Icaza y de León 1914ko abuztuaren 13an jaio zen Gaztelako Avila hirian (Espainia). Francisco Asís de Icaza eta Beña eta Beatriz de León eta Loynaz senar-emazteen alaba gazteena izan zen. Aita enbaxadore mexikarra eta poeta ezaguna zen, eta ama espainiar bat, María del Pilar de León eta Gregorio andrearen iloba, I Squilache markesa, Habanan jaioa eta Granadan hazia. Senar-emazteek sei seme-alaba izan zituzten: Beatriz, María del Carmen, Ana María, Francisco de Asís, María de la Luz eta María Sonsoles. Bere ahizpa Carmen de Icaza idazlea izan zen eta bere alabetako bat, Carmen Díez de Rivera, ezaguna izan zen bere jarduera politikoarengatik.
1925eko maiatzaren 28an, 10 urte zituela, aita hil egin zen eta familiak arazo ekonomiko larria izan zuen. María del Carmen ahizpak, Beatriz hil ondoren ahizpa nagusi bihurtuta, familiari diruz laguntzea erabaki zuen, eta lehenengo egunkarietan eta, geroago, nobelak idazten hasi zen. Oso ezaguna egin zen.
1936ko otsailaren 12an, 21 urterekin, Sonsoles Francisco de Paula Díez de Riverarekin eta Casaresekin (Llanzol markesa) ezkondu zen, bera baino 24 urte zaharragoarekin. Senar-emazteek lau seme-alaba izan zituzten: Hiru bikotearenak Sonsoles, Francisco eta Antonio; eta alaba bat, Carmen, Sonsolesen biologikoa eta bere senarrak, Llanzolgo markesak, hazia, nahiz eta bere aita biologikoa Carmenen maitalea zen. 1940an, Sonsolesek ezkontzaz kanpoko harremana hasi zuen Ramón Serrano Suñer ministro frankistarekin, Carmen Poloren koinatuarekin. Harreman horren ondorioz, 1942an Carmen Díez de Rivera jaio zen, baina senarrak berea zela onartu zuen. Maitaleek ia bi hamarkadatan izan zuten harremana, harik eta bien alabak Ramónen seme gaztearekin (haren anaia erdia) ezkonduko zela esan zuen arte. Orduantxe jakin zuten ezkongaiek zein ahaidetasun zuten elkarrekin.
Sonsoles 81 urterekin hil zen, 1996ko urtarrilaren 21ean, Madrilen.
Haren alabak, Sonsoles Díez de Riverak, Cristobal Balenciagak diseinatutako soinekoak eman zizkion Cristobal Balenciaga Museoari.

## Ospea

Cristobal Balenciaga goi-joskintzako diseinatzailearen laguna izan zen. Musa izan zen, eta alaben jaunartze-soinekoak ere diseinatu zituen. Espainiako emakume dotoreenetakoa zen.
| « | "Sonsoles de Icaza Kale Nagusian ibiltzen zenean, emakumeek atzera begira jarraitzen zioten." | » |
| Elio Berhanyer, moda-diseinatzailea ||
| « | "Ez zen bereziki ederra, baina bere nortasun eta estiloarengatik nabarmentzen zen." | » |
| José Luis Kastiyo, autor ||

## Herri mailan

Ezkontzaz kanpoko abentura eta alabaren benetako aitatasuna jendaurrean zabaldu ziren, eta prentsa arrosan. Ondoren, literaturan eta telebistan ere agertu zen. Nieves Herrero kazetariak Lo que escondían sus ojos eleberri erdibiografikoa idatzi zuen, gertaera horiek kontatzeko. Nobela telebistara eraman zen eta 2016ko azaroan estreinatu zen, Blanca Suárez aktorea izan zen Sonsoles.

## Erreferentziak

* ↑ (Gaztelaniaz) Nast, Condé. (2018-02-03). «La foto de mi vida: Sonsoles Díez de Rivera» Vanity Fair (Noiz kontsultatua: 2024-05-11).
* ↑ (Gaztelaniaz) «Así fue la compleja (e inspiradora) relación de Balenciaga con su musa, Sonsoles de Icaza: «Señora, yo no soy el culpable de su estado»» Mujer Hoy 2023-10-29 (Noiz kontsultatua: 2024-05-11).
* ↑ (Gaztelaniaz) «María Fernández-Miranda, autora de El enigma Balenciaga: «Sonsoles de Icaza fue la influencer de su época; las aristócratas imitaban su vestuario»» Mujer Hoy 2023-11-05 (Noiz kontsultatua: 2024-05-11).
* ↑ Carmen de Icaza en BiblioRomance.
* ↑ Sonsoles de Icaza y de León, la dama que escandalizó a la alta sociedad en abc.es
* ↑ (Gaztelaniaz) «Sonsoles de Icaza: la historia de amor, incesto, tragedia y celos que marcó la dictadura en España» Mujer Hoy 2020-08-25 (Noiz kontsultatua: 2024-05-11).
* ↑ Tras las huellas granadinas de los Icaza en el Ideal

## Kanpo estekak

* Datuak: Q22672536